Úradný vestník L 200 , 26/07/1988 S. 0027 - 0029

Fínske špeciálne vydanie: Kapitola 13 Zväzok 17 S. 0101

Švédske špeciálne vydanie: Kapitola 13 Zväzok 17 S. 0101



Smernica Komisie z 21. júna 1988, ktorou sa prispôsobuje technickému pokroku smernica Rady 74/151/EHS o aproximácii právnych predpisov členských štátov o určitých súčastiach a charakteristikách kolesových poľnohospodárskych a lesných traktorov (88/410/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, na základe smernice Rady 74/150/EHS zo 4. marca 1974 o aproximácii právnych predpisov členských štátov o typovej homologácii kolesových poľnohospodárskych a lesníckych traktorov [1], naposledy zmenenú a doplnenú smernicou 88/297/EHS [2], najmä na jej článok 11, keďže s ohľadom na dosiahnuté skúsenosti je teraz možné určité ustanovenia smernice Rady 74/151/EHS [3], naposledy zmenenej a doplnenej smernicou 82/890/EHS [4], spresniť a doplniť, keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo, PRIJALA TÚTO SMERNICU: Článok 1 Prílohy III, IV a VI smernice 74/151/EHS sa menia a dopĺňajú v súlade s prílohou k tejto smernici. Článok 2 1. Od 1. októbra 1988 žiadny z členských štátov nesmie: - odmietnuť, pokiaľ ide o typ traktora, udeliť EHS typové schválenie, vydať dokument uvedený v článku 10 ods. 1, posledná zarážka smernice 74/150/EHS, alebo udeliť národné schválenie typu, alebo - zakázať uvedenie traktorov do prevádzky, ak nádrže pre kvapalné palivá, prídavné záťaže a prípustné hladiny hluku tohoto typu traktora spĺňajú požiadavky tejto smernice. 2. Od 1. októbra 1989 členské štáty: - nevydajú dokument uvedený v článku 10 ods. 1 posledná zarážka smernice 74/150/EHS pre typ traktora, ktorého nádrže na palivo, prídavné zaťaženia a prípustné hladiny hluku nespĺňajú požiadavky tejto smernice. - odmietnu udeliť národné typové schválenie pre typ traktora, ktorého nádrže pre kvapalné palivá, prípadné zaťaženia a prípustné hladiny hluku nespĺňajú požiadavky tejto smernice. Článok 3 Členské štáty prijmú opatrenia potrebné na dosiahnutie súladu s touto smernicou do 30. septembra 1988. Bezodkladne o tom informujú Komisiu. Článok 4 Táto smernica je adresovaná členským štátom. V Bruseli 21. júna 1988 Za Komisiu Cockfield podpredseda [1] Ú. v. ES L 84, 28.3.1974, s. 10. [2] Ú. v. ES L 126, 20.5.1988, s. 52. [3] Ú. v. ES L 84, 28.3.1974, s. 25. [4] Ú. v. ES L 378, 31.12.1982, s. 45. -------------------------------------------------- PRÍLOHA Príloha III smernice 74/151/EHS sa mení a dopĺňa takto: V bode 1 sa "1,3 barov" nahrádza "0,3 barov". Príloha IV smernice 74/151/EHS sa mení a dopĺňa takto: V treťom riadku sa ruší výraz "byť z kovu" a tiež čiarka pred týmito slovami. Príloha IV smernice 74/151/EHS sa mení a dopĺňa takto: — Obrázky 1 a 2 na nahradzujú nasledujúcimi obrázkami 1 a 2: +++++ TIFF +++++ +++++ TIFF +++++ Obrázok 1Obrázok 2 Bod 1.4.2 sa mení a dopĺňa takto: "1.4.2. Merania akustického tlaku stojaceho traktora (nepožaduje sa pre typové schválenie, ale musí sa zaznamenať)". --------------------------------------------------